LATVIJAS REPUBLIKAS MINISTRU KABINETS

2013.gada Noteikumi Nr.

Rīgā (prot. Nr. .§)

**Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai**

Izdoti saskaņā ar likuma

„Par nekustamā īpašuma nodokli” 5.panta 3.2 daļu

**I.Vispārīgie noteikumi**

1. Noteikumi nosaka valsts informācijas sistēmas savietotāja (turpmāk – savietotājs) atbildīgo institūciju, savietotāja darbības nodrošināšanas, datu savietošanas kārtību un institūcijas, kuras nodrošina informācijas sniegšanu nekustamā īpašuma un personas atbilstības noteikšanai likuma „Par nekustamā īpašuma nodokli” 5.panta 1.2 daļā noteikto atvieglojumu piešķiršanai, kā arī sniedzamās informācijas apjomu, aprites un apstrādes kārtību.
2. Informāciju datu savietošanai savietotājā sniedz šādu valsts informācijas sistēmu, kurām nepieciešams nodrošināt integrācijas funkcionalitāti (turpmāk – savietojamā sistēma) pārziņi vai to pilnvarotas institūcijas, kuras uztur šīs sistēmas informācijas un tehnisko resursu funkcionalitāti un nodrošina informācijas apriti (turpmāk – turētājs):
	1. Pilsonības un migrācijas lietu pārvalde sniedz Iedzīvotāju reģistrā reģistrētos datus;
	2. Tiesu administrācija sniedz Valsts vienotajā datorizētajā zemesgrāmatā reģistrētos datus;
	3. Valsts zemes dienests sniedz Nekustamā īpašuma valsts kadastra informācijas sistēmā un Valsts adrešu reģistra informācijas sistēmā reģistrētos datus;
3. Savietojamo sistēmu sniegto datu savietošana tiek nodrošināta, izmantojot savietotāju, kura pārzinis un atbildīgā institūcija ir Valsts reģionālās attīstības aģentūra.
4. Savietojamās sistēmas pārzinis vai turētājs, savietotāja pārzinis un pašvaldība sadarbojas saskaņā ar šiem noteikumiem, un savietotāja pārziņa apstiprinātajām vadlīnijām, neslēdzot savstarpējas vienošanās.

**II. Savietotāja pārziņa, savietojamo sistēmu pārziņa un pašvaldības**

1. Savietotāja pārzinis nodrošina:
	1. savietotāja darbību un tai nepieciešamo informācijas un tehnisko resursu uzturēšanu un savietotāja drošības pārvaldību, ievērojot normatīvajos aktos par valsts informācijas sistēmām un tām noteiktās vispārējās tehniskās, funkcionalitātes un drošības prasībām;
	2. savietotājā iesniegto datu savietošanu un nodošanu pašvaldībai;
	3. vadlīniju izstrādi un apstiprināšanu par vienveidīgas savietotāja pārziņa, savietojamās sistēmas pārziņa vai turētāja un pašvaldības sadarbības savietotāja darbības un savietojamās sistēmas integrācijas funkcionalitātes nodrošināšanā, tehniskajiem datu apmaiņas formātiem un tehnisku informāciju par pieslēgšanās iespējām savietotāja videi;
	4. nodrošina šo noteikumu 5.3.apakšpunktā minēto vadlīniju un to grozījumu ievietošanu tīmekļa vietnē http://viss.gov.lv. Ja vadlīnijās izdara izmaiņas, tās stājas spēkā 10 darba dienu laikā pēc tam, kad pārzinis ievietojis attiecīgos grozījums tīmekļa vietnē <http://viss.gov.lv>.
2. Pilsonības un migrācijas lietu pārvalde un Tiesu administrācija sniedz savietotāja pārzinim savietojamās sistēmas datus, kas reģistrēti attiecīgajās valsts informācijas sistēmās likuma „Par nekustamā īpašuma nodokli” 5.panta 3.1 daļā noteiktajā datumā un laikā, vienas darba dienas laikā no savietotāja pārziņa pieprasījuma šo noteikumu 10.punktā noteiktajā apjomā.
3. Valsts zemes dienests nodod savietotāja pārzinim Nekustamā īpašuma valsts kadastra informācijas sistēmas un Valsts adrešu reģistra informācijas sistēmas datu bāzes kopiju, kas reģistrēta likuma „Par nekustamā īpašuma nodokli” 5.panta 3.1 daļā noteiktajā datumā un laikā.
4. Ikviens savietojamās sistēmas pārzinis vai turētājs līdz taksācijas gada beigām uztur šo noteikumu 10.punktā noteikto datu versiju, kas reģistrēti attiecīgajās valsts informācijas sistēmās likuma „Par nekustamā īpašuma nodokli” 5.panta 3.1 daļā noteiktajā datumā un laikā;
5. Pašvaldība:
	1. nodrošina infrastruktūru datu kopas saņemšanai;
	2. neveic darbības, kuras var apdraudēt savietotāja drošību. Ja ir noticis drošības incidents, kas var apdraudēt savietotāju, datu saņēmējs nekavējoties par to informē savietotāja pārzini un saskaņo ar to pasākumus, lai novērstu savietotāja drošības apdraudējumu;
	3. saņemtos datus izmanto tikai normatīvajos aktos noteiktajiem mērķiem;
	4. ievēro šo noteikumu 5.3.apakšpunktā minētās vadlīnijas.

**III. Datu apjoms un datu aprites, sniegšanas un savietošanas kārtība**

1. Pilsonības un migrācijas lietu pārvalde un Tiesu administrācija, sniedz savietotāja pārzinim šādu informāciju šo noteikumu 12.punktā norādītajā apjomā xml formātā, izmantojot tīmekļa pakalpes:
	1. Pilsonības un migrācijas lietu pārvalde sniedz datus par personu, ja šai personai (pašai vai kopā ar laulāto) vai tās laulātajam taksācijas gada 1. janvārī ir trīs vai vairāk bērnu vecumā līdz 18 gadiem (arī aizbildnībā esoši vai audžuģimenē ievietoti bērni) un ja personai vai tās laulātajam vienā adresē ir deklarētā dzīvesvieta kopā ar vismaz trim no minētajiem bērniem (turpmāk - daudzbērnu ģimene un daudzbērnu ģimenes loceklis). Kopā ar minēto personu tiek sniegti dati par personas (pašas vai kopā ar laulāto) visiem bērniem vecumā līdz 18 gadu vecumam (arī aizbildnībā esoši vai audžuģimenē ievietoti bērni), kuriem Iedzīvotāju reģistrā nav iekļautas ziņas par miršanu vai pasīva statusa iegūšanu, neatkarīgi no bērna dzīvesvietas. Šo noteikumu izpratnē deklarēta dzīvesvietas adrese ir personas deklarētā dzīvesvietas adrese, vai reģistrēta dzīvesvietas adreses, vai norādītā dzīvesvietas adrese, veicot pirmuzskaites reģistrāciju Iedzīvotāju reģistrā;
	2. Tiesu administrācija sniedz datus par šo noteikumu 10.1.apakšpunktā minēto daudzbērnu ģimenes locekļu īpašumā reģistrētajiem nekustamajiem īpašumiem un to domājamām daļām;
2. No Valsts zemes dienesta Nekustamā īpašuma valsts kadastra informācijas sistēmas un Valsts adrešu reģistra informācijas sistēmas datu bāzes kopijas savietotāja pārzinis atlasa informāciju par šo noteikumu 10.1.apakšpunktā minēto personu īpašumā vai tiesiskajā valdījumā, atbilstoši likuma „Par nekustamā īpašuma nodokli” 2.panta otrajai un trešajai daļai, esošo nekustamo īpašumu un šo noteikumu 10.2.apakšpunktā minēto nekustamo īpašumu objektiem, un attiecīgai personai piederošo daļu.
3. Datu apmaiņa starp savietojamo sistēmu pārziņiem un savietotāja pārzini notiek šādā kārtībā:
	1. savietotāja pārzinis pieprasa datus no Pilsonības un migrācijas lietu pārvaldes par šo noteikumu 10.1.apakšpunktā minētajām personām;
	2. Pilsonības un migrācijas lietu pārvalde sniedz savietotājam šādus datus par katru daudzbērnu ģimeni:
		1. Daudzbērnu ģimenes identifikators;
		2. Daudzbērnu ģimenes adrese, norādot adresācijas objekta kodu;
		3. Par katru daudzbērnu ģimenes locekli sniedz sekojošu informāciju:
			1. personas kods;
			2. vārds un uzvārds;
			3. deklarētā adrese, norādot adresācijas objekta kodu;
			4. personas laulātā personas kods;
			5. personas laulātā vārds, uzvārds;
			6. saistītās personas (bērna vecāka, aizbildņa vai audžuvecāka) personas kods, ja dati tiek sniegti par bērnu;
			7. saistītās personas pazīme (vecāks, aizbildnis vai audžuvecāks);
	3. savietotāja pārzinis sniedz Tiesu administrācijai no Pilsonības un migrācijas lietu pārvaldes saņemtos personas kodus;
	4. Tiesu administrācija sniedz savietotāja pārzinim šādus datus:
		1. personas kods;
		2. nekustamā īpašuma kadastra numurs;
		3. personas īpašumā esošā domājamā daļa;
	5. savietotāja pārzinis atlasa datus no Valsts zemes dienesta Nekustamā īpašuma valsts kadastra informācijas sistēmas un Valsts adrešu reģistra informācijas sistēmas datu bāzes kopijas:
		1. personas kods;
		2. vārds un uzvārds;
		3. personas īpašuma tiesību domājamā daļa;
		4. personas īpašumtiesību statuss (īpašnieks, tiesiskais valdītājs);
		5. nekustamā īpašuma kadastra numurs;
		6. pie nekustamā īpašuma (dzīvokļa īpašuma) piederošā kopīpašuma būves domājamā daļa;
		7. pie nekustamā īpašuma (dzīvokļa īpašuma) piederošā kopīpašuma zemes domājamā daļa;
		8. nekustamā īpašumā ietilpstošo būvju dati:
			1. būves kadastra apzīmējums;
			2. būves adrese, norādot adresācijas objekta kodu;
			3. būves tips;
			4. būves kopējā platība;
			5. zemes vienības, uz kuras atrodas būve, dati:
				1. zemes vienības kadastra apzīmējums;
				2. nekustamā īpašuma, kurā ietilpst zemes vienība, kadastra numurs;
				3. uz zemes vienības atrodošo būvju dati:

būves kadastra apzīmējums;

būves kopējā platība;

būves piederības statuss;

nekustamā īpašuma, kurā ietilpst būve, kadastra numurs;

* + - 1. pārējo zemes vienību, uz kurām atrodas būve, dati;
				1. zemes vienības kadastra apzīmējums;
				2. nekustamā īpašuma, kurā ietilpst zemes vienība, kadastra numurs;
				3. uz zemes vienības atrodošos būvju dati:

būves kadastra apzīmējums;

būves kopējā platība;

būves piederības statuss;

nekustamā īpašuma, kurā ietilpst būve, kadastra numurs;

* + 1. nekustamā īpašumā ietilpstošo telpu grupu dati:
			1. telpu grupas kadastra apzīmējums;
			2. telpu grupas adrese, norādot adresācijas objekta kodu;
			3. telpu grupas lietošanas veids;
			4. telpu grupas platība;
			5. dzīvokļa īpašuma, kurā atrodas telpu grupa, dati:
				1. dzīvokļa īpašuma kadastra numurs;
				2. dzīvokļa īpašuma sastāvā ietilpstošās zemes vienības kadastra apzīmējums;
1. Pilsonības un migrācijas lietu pārvaldes un Tiesu administrācijas sniegtos un no Valsts zemes dienesta Nekustamā īpašuma valsts kadastra informācijas sistēmas un Valsts adrešu reģistra informācijas sistēmas datu bāzes kopijas atlasītos datus savietotāja pārzinis automatizēti savieto, nosakot nekustamā īpašuma un personas atbilstību likuma „Par nekustamā īpašuma nodokli” 5.panta 1.2 daļas nosacījumiem un izveido datu kopas:
	1. nodokļu atlaides piemērošanai - ar nosacījumiem atbilstošo īpašnieku un nekustamo īpašumu datiem;
	2. pašvaldības informēšanai par nodokļu maksātāja, ko vienlaicīgi Pilsonības un migrācijas lietu pārvalde ir noteikusi kā daudzbērnu ģimenes locekli, atbilstības noteikšanas procesā izmantotajiem valsts informācijas sistēmu datiem, kā arī par iespējamiem atbilstības nenoteikšanas iemesliem – datu nesavietošanas iemesls un daļēji savietotie dati.
2. Šo noteikumu 13.1.apakšpunktā noteikto datu kopu veido šādi dati:
	1. personas vārds un uzvārds;
	2. personas kods;
	3. nekustamā īpašuma kadastra numurs, kurā atrodas objekts, kura atbilstība likuma nosacījumiem ir noteikta;
	4. nosacījumiem atbilstoši noteiktā nekustamā īpašuma objekta kadastra apzīmējums:
		1. dzīvojamās mājas kadastra apzīmējums, ja būvē ir viena telpu grupa vai tā nav sadalīta telpu grupās;
		2. dzīvojamās telpu grupas kadastra apzīmējums, ja būve sadalīta vairākas telpu grupās un telpu grupa neietilpst dzīvokļa īpašumā;
		3. dzīvojamās telpu grupas kadastra apzīmējums, ja telpu grupa ietilpst dzīvokļa īpašumā;
	5. Zemes vienības, vai zemes vienību, uz kuras atrodas noteikumu 12.4.apakšpunktā minētais objekts un kuras vienlaicīgi ir šo noteikumu 12.1.apakšpunktā minētās personas īpašumā, kadastra apzīmējumi un kadastra numuri, ja tie atšķiras no šo noteikumu 14.3.apakšpunktā minētā kadastra numura.
3. Šo noteikumu 13.2.apakšpunktā noteikto datu kopu veido šādi dati, kurā tiek ietverti arī šo noteikumu 14. punktā minētie dati:
	1. dati par katru daudzbērnu ģimenes locekli:
		1. personas vārds un uzvārds;
		2. personas kods;
		3. personas adrese, norādot adresācijas objekta kodu;
		4. personas laulātā personas kods;
		5. personas laulātā vārds, uzvārds;
		6. saistītās personas (bērna vecāka, aizbildņa vai audžuvecāka) personas kods, ja dati tiek sniegti par bērnu;
		7. saistītās personas pazīme (vecāks, aizbildnis vai audžuvecāks);
		8. daudzbērnu ģimenes identifikators;
		9. daudzbērnu ģimenes adrese, norādot adresācijas objekta kodu;
	2. dati par nekustamā īpašuma atvieglojumu objektu:
		1. nekustamā īpašuma kadastra numurs, kurā ietilpst objekts, kuram piešķirts atvieglojums;
		2. personas domājamā daļa īpašumā, ja persona ir reģistrēta kā īpašnieks no Tiesu administrācijas saņemtajiem datiem;
		3. personas domājamā daļa īpašumā, ja persona ir reģistrēta kā īpašnieks vai tiesiskais valdītājs no Valsts zemes dienesta saņemtajiem datiem;
		4. personas īpašumtiesību statuss (īpašnieks, tiesiskais valdītājs)
		5. būves kadastra apzīmējums;
		6. būves pazīme – atvieglojumu objekts;
		7. būves tips;
		8. būves kopējā platība;
		9. būves adrese, norādot adresācijas objekta kodu;
		10. zemes vienības, uz kuras atrodas būve, dati:
			1. zemes vienības kadastra apzīmējums;
			2. nekustamā īpašuma, kurā ietilpst zemes vienība, kadastra numurs;
			3. pazīme vai personai ir īpašuma tiesības uz nekustamo īpašumu, kurā ietilpst zemes vienība;
			4. uz zemes vienības atrodošo būvju dati:
				1. būves kadastra apzīmējums;
				2. būves platība;
				3. nekustamā īpašuma, kurā ietilpst būve, kadastra numurs;
				4. pazīme vai personai ir īpašuma tiesības uz nekustamo īpašumu, kurā ietilpst būve;
		11. telpu grupas kadastra apzīmējums;
		12. telpu grupas lietošanas veids;
		13. telpu grupas platība;
		14. telpu grupas adrese, norādot adresācijas objekta kodu;
		15. dzīvokļa īpašuma, kurā atrodas telpu grupa, dati:
			1. dzīvokļa īpašuma kadastra numurs;
			2. dzīvokļa īpašuma sastāvā ietilpstošās zemes vienības kadastra apzīmējums;
	3. pārējo zemes vienību, uz kurām atrodas 15.2.apakšpunktā minētā būve, dati:
		1. zemes vienības kadastra apzīmējums;
		2. nekustamā īpašuma, kurā ietilpst zemes vienība, kadastra numurs;
		3. pazīme vai personai ir īpašuma tiesības uz nekustamo īpašumu, kurā ietilpst zemes vienība;
		4. uz zemes vienības atrodošos būvju dati:
			1. būves kadastra apzīmējums;
			2. būves kopējā platība;
			3. nekustamā īpašuma, kurā ietilpst būve, kadastra numurs;
			4. pazīme vai personai ir īpašuma tiesības uz nekustamo īpašumu, kurā ietilpst būve;
	4. pazīme par atbilstības noteikšanu vai nenoteikšanu;
	5. informāciju par datu nesavietošanas iemeslu, gadījumā, ja savietotājs nevar noteikt atvieglojumu objektu nesavietojamu datu dēļ;
4. Šo noteikumu 13.1. un 13.2.apakšpunktā noteiktās datu kopas tiek nodotas kopā, veidojot vienotu datu struktūru.

Pašvaldība piemēro nekustamā īpašuma nodokļa atvieglojumu tām personām par tiem nekustamā īpašuma objektiem, par kuriem tā ir saņēmusi šo noteikumu 14.1. 14.2. un 14.4.apakšpunktā noteikto atbilstības noteikšanas rezultātu, papildus izvērtējot un piemērojot personas īpašumā esošās domājamās daļas un informāciju par saimnieciskās darbības veikšanu noteiktajā objektā. Pašvaldība saskaņā ar šo noteikumu 15.3.apakšpunktā sniegto informāciju vai, ņemot vērā zemes vienības platību, vai saimniecisko darbību objektā, vai būves pārējo telpu grupu lietošanas veidus var izvērtēt 14.5.apakšpunktā noteikto zemes vienību kā piekritīgo zemi un noteikt piekritīgās zemes platību.

1. Savietotāja pārzinis sniedz abas 13.punktā minētās datu kopas pašvaldībai xml formātā vienu reizi par katru attiecīgo taksācijas gadu, izmantojot tīmekļa pakalpes.
2. Ja pašvaldībā tiek saņemts nodokļa maksātāja iesniegums, kuru kā daudzbērnu ģimenes locekli Pilsonības un migrāciju lietu pārvalde nav noteikusi un šo noteikumu 13.punkta minētajās datu kopās nav informācijas par nodokļu maksātāju un tā bērniem, vai iesniegums attiecas uz datu kopās ietvertajiem bērniem vai deklarētajām adresēm, pašvaldība elektroniski vienkārša teksta vai atvērtā biroja XML datņu formātā  nosūta nodokļu maksātāja iesnieguma kopiju vai informāciju par pieprasījumu datu pārbaudei Pilsonības un migrācijas lietu pārvaldei. Iestāžu datu apmaiņa, aprite un personas atbilstības noteikšana likuma „Par nekustamā īpašuma nodokli” 5.panta 1.2 noteikto atvieglojumu piešķiršanai notiek elektroniski vienkārša teksta vai atvērtā biroja XML datņu formātā šādā kārtībā:
	1. Pilsonības un migrāciju lietu pārvalde pārbauda tās informācijas sistēmā reģistrēto un savietotājam nodoto datu pareizību un ja:
		1. visi savietotājam nodotie un sistēmā reģistrētie dati ir pareizi, informē pašvaldību, ka noteikšanas rezultāts netiek mainīts;
		2. sistēmā reģistrētie dati ir kļūdaini vai nav nodoti vispār, tos labo un aktualizē saskaņā ar speciālajiem normatīvajiem aktiem, kas regulē attiecīgās sistēmas aktualizēšanu un nosūta sistēmā labotos un aktualizētos datus par noteikumu 10.1.apakšpunktā minētajām personām 12.punktā noteiktajā apjomā Tiesu administrācijai;
	2. Tiesu administrācija, saņemot Pilsonības un migrācijas lietu pārvaldes datus, sagatavo informāciju šo noteikumu 12.punktā noteiktās kompetences apjomā un nosūta to Valsts zemes dienestam.
	3. Valsts zemes dienests saņemot Tiesu administrācijas datus, sagatavo informāciju savas kompetences ietvaros 12.punktā minētajā apjomā par to nekustamo īpašumu, kas atbilst daudzbērnu ģimenes deklarētajai adresei un nosūta Pilsonības un migrācijas lietu pārvaldei:
		1. personas vārds un uzvārds;
		2. personas kods;
		3. nekustamā īpašuma kadastra numurs, kurā atrodas objekts;
		4. noteiktā nekustamā īpašuma objekta kadastra apzīmējums:
			1. dzīvojamās mājas kadastra apzīmējums, ja būvē ir viena telpu grupa vai tā nav sadalīta telpu grupās;
			2. dzīvojamās telpu grupas kadastra apzīmējums, ja būve sadalīta vairākas telpu grupās un telpu grupa neietilpst dzīvokļa īpašumā;
			3. dzīvojamās telpu grupas kadastra apzīmējums, ja telpu grupa ietilpst dzīvokļa īpašumā.
	4. Pilsonības un migrācijas lietu pārvalde nosūta pašvaldībai atkārtotās atbilstības noteikšanas rezultātu.
3. Pašvaldībā saņemot nodokļa maksātāja iesniegumu par šo noteikumu 13.1. apakšpunktā minētajās datu kopā norādītās informācijas neatbilstību vai atbilstības nenoteikšanas gadījumā elektroniski vienkārša teksta vai atvērtā biroja XML datņu formātā  nosūta nodokļu maksātāja iesnieguma kopiju vai informācijas pieprasījumu datu pārbaudei datu turētājam vai pārzinim.
4. Datu turētājs vai pārzinis saņemot personas iesniegumu vai pašvaldības informāciju par 13.1. apakšpunktā minētajā datu kopā norādītās informācijas neatbilstību vai atbilstības nenoteikšanas gadījumā pārbauda tās informācijas sistēmā reģistrēto un savietotājam nodoto datu pareizību un paziņo par sistēmā labotajiem un aktualizētajiem datiem vai sistēmā reģistrēto datu pareizību paziņo personai un pašvaldībai.
5. Ja pašvaldība nosūta nodokļu maksātāja iesnieguma kopiju vai informācijas pieprasījumu datu pārbaudei Valsts zemes dienestam, tas:
	1. pārbauda tā informācijas sistēmā reģistrēto un savietotājam nodoto datu pareizību un konstatējot, ka sistēmā reģistrētie dati ir kļūdaini vai nav nodoti vispār, tos labo un aktualizē saskaņā ar speciālajiem normatīvajiem aktiem, kas regulē attiecīgās sistēmas aktualizēšanu;
	2. nosūta pieprasījumu Tiesu administrācijai pārbaudīt tās informācijas sistēmā reģistrēto un savietotājam nodoto datu pareizību:
		1. Tiesu administrācija konstatējot, ka sistēmā reģistrētie dati ir kļūdaini vai nav nodoti vispār, tos labo un aktualizē saskaņā ar speciālajiem normatīvajiem aktiem, kas regulē attiecīgās sistēmas aktualizēšanu un nosūta informāciju par sistēmā labotajiem un aktualizētajiem datiem Valsts zemes dienestam;
		2. Tiesu administrācija konstatējot, ka sistēmā reģistrētie dati ir pareizi, informē par to Valsts zemes dienestu.
	3. konstatējot, ka visi tā un Tiesu administrācijas savietotājam nodotie un sistēmā reģistrētie dati ir pareizi, informē par to pašvaldību;
	4. konstatējot, ka Valsts zemes dienesta vai Tiesu administrācijas sistēmā reģistrētie dati ir kļūdaini, tos labo un aktualizē saskaņā ar speciālajiem normatīvajiem aktiem, kas regulē attiecīgo sistēmu aktualizēšanu, nosūta pašvaldībai sagatavotos aktualizētos datus.
6. Pašvaldība saņemot noteikumu 19.4.apakšpunktā noteikto atbilstību vai 21.punktā, 22.4.apakšpunktā minētos labotos datus, kas nosaka personas un nekustamā īpašuma atbilstību, vai maina atbilstības faktu, 15 dienu laikā piemēro atvieglojumu vai to atceļ.

Ministru prezidents V.Dombrovskis

Vides aizsardzības un reģionālas attīstības ministrs E.Sprūdžs

Iesniedzējs:

vides aizsardzības un reģionālas

attīstības ministrs E.Sprūdžs

Vīza:

valsts sekretārs A.Antonovs

14.11.2013. 10:16

2544

E.Šivare

 66016537, Evija.Sivare@varam.gov.lv